47. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 58 της 5/7 Μαρτ. 1990 (ΦΕΚ Α΄ 25) Περιορισμοί αλιείας με τράτες στον Αργολικό Κόλπο. Έχοντας υπόψη: 1.Τις διατάξεις του άρθρ. 10 του Ν.Δ. 420/1970 «Αλιευτικός Κώδιξ» (Α΄ 27), όπως αντικαταστάθηκε με την παρ. 2 του άρθρ. 3 του Νόμ. 1740/1987 «Αξιοποίηση και προστασία κοραλλιογενών σχηματισμών, ιχθυοτρόφων υδάτων, υδατοκαλλιεργειών και άλλες διατάξεις» (Α΄ 221). 2.Την 133/10.3.1989 γνωμοδότηση του Συμβουλίου Αλιείας. 3.Την 6/1990 γνωμοδότηση του Συμβουλίου της Επικρατείας, με πρόταση του Υπουργού Γεωργίας, αποφασίζουμε: Άρθρο μόνο.-Απαγορεύεται η αλιεία με τράτες όλο το έτος στις πιο κάτω θαλάσσιες περιοχές του Αργολικού Κόλπου: α)Εσωτερικά της νοητής γραμμής που ενώνει το ακρωτήρι «Θερμήσι» με το ακρωτήρι «Καστρί» (όρμος Ντάρτιζας). β)Εσωτερικά της νοητής γραμμής που ενώνει το ακρωτήρι «Καστρί» με το ακρωτήρι «Στενό» (όρμος Κάπαρι). 